
A hibridpaprika vetőmag termesztésének fortélyai

Tudományos Diákköri munka során a hibrid paprika vetőmag termesztésének a hatékonyságát vizsgáltuk adott technológia mellett, maghozam szempontjából, egy faluban, Dombiratoson.
A kutatásban két fajta szerepelt, tölteni való ( jelenleg még köztermesztésben nem lévő fajtajelölt ) és hegyes erős ( köztermesztésben lévő Sára nevű fajta ) , melyek egy fóliaházon belül, egy légtérben egymás mellett helyezkedtek el.
A kísérlet területe 2x51m2 volt, melyen belül 2x200 tő kiültetett palánta volt. A munkámat segítette a kezelések és ismétlések parcellára való felosztása. 5 (kezelés) x 4 (ismétlés)= 20 parcella fedte le a területet fajtánként. Egy parcellán belül 7 tőről, 30 bogyó adatát dolgoztam fel.
A kísérleti eredmények alapján az alábbi fontosabb megállapítások tehetők:
Tölteni való fajtánál a bogyó/ tő és a 4. kezelés átlagos bogyónkénti magszáma alapján számítva 8,51 g/növény magtermés 300 m2–en 1250 tő esetében 10,6 kg maghozamot jelent. Hegyes erős fajta ugyanezt a számítási menetet követve 6,6 g/növény, 8,25 kg vetőmagot eredményez.
Mind a kétfajta esetében leghatékonyabbnak a 4. kezelés bizonyult, amely a töltenivaló paprika fajtánál minden (1.2.3.5.) kezelési módnál statisztikailag igazolhatóan nagyobb magszámot ért el. A hegyes erős paprikafajtánál alkalmazott 4. kezelés az 1.2.3. kezelésekhez viszonyítva ért el megbízhatóan nagyobb összes bogyónkénti magszámot.
A 4. kezelés azért lett ilyen hatékony maghozamra nézve, mert a kikasztrált bimbó nem lett beporozva, míg a szirmok meg nem nyíltak, a bibe pollen befogadó képessé nem vált. A kasztrálás utáni bibeérettség (sziromnyílás) maghozam szempontjából döntő fontosságúnak bizonyult.
A minőség fontos tényezőjét nem veszítettük szem előtt, megvizsgáltuk a kiválasztott 4. kezelés csírázási képességét, minden tételre. Tölteni való fajta csíraképessége 92-99 % közé esett, hegyes erős fajtáé 94-99 % közé. A kiválasztott 4. kezelés magas maghozama nem rontja a mag piacképességét.



